smcproject/ml-wiki-sentences huggingface dataset:
2014 ജൂൺ 2-ന്, തെലങ്കാനയെ ആന്ധ്രാപ്രദേശിൽ വേർപ്പെടുത്തി ഇരുപത്തിയൊമ്പതാമത്തെ ഇന്ത്യൻ സംസ്ഥാനമാക്കി മാറ്റി.
2014 ജൂൺ 8 മുതൽ, അവശിഷ്ട ആന്ധ്രാപ്രദേശിന്റെ മുഖ്യമന്ത്രിയായി എൻ. ചന്ദ്രബാബു നായിഡു സ്ഥാനമേറ്റെടുത്തു.
1956-ൽ, ആന്ധ്രാപ്രദേശ് രൂപംകൊണ്ടതിനുശേഷം സംസ്ഥാനത്തെ മുഖ്യമന്ത്രിമാരായി ചുമതലയേറ്റവരുടെ സമ്പൂർണ്ണ പട്ടികയാണിത്.
ആന്ധ്രാപ്രദേശ്‌ മുഖ്യമന്ത്രിമാരുടെ പട്ടിക
ഇന്ത്യൻ നാഷണൽ കോൺഗ്രസ് തെലുഗുദേശം പാർട്ടി ക്രമനമ്പർ മുഖ്യമന്ത്രി ഫോട്ടോ അധികാരമേറ്റ തീയതി അധികാരമൊഴിഞ്ഞ തീയതി രാഷ്ട്രീയ പാർട്ടി 1 നീലം സഞ്ജീവ റെഡ്ഡി നവംബർ 1 , 1956 ജനുവരി 11 , 1960 ഇന്ത്യൻ നാഷണൽ കോൺഗ്രസ് 2 ദാമോദരം സഞ്ജീവയ്യ ജനുവരി 11 , 1960 മാർച്ച് 12 , 1962 ഇന്ത്യൻ നാഷണൽ കോൺഗ്രസ് 3 നീലം സഞ്ജീവ റെഡ്ഡി മാർച്ച് 12 , 1962 ഫെബ്രുവരി 20 , 1964 ഇന്ത്യൻ നാഷണൽ കോൺഗ്രസ് 4 ബ്രഹ്മാനന്ദ റെഡ്ഡി ഫെബ്രുവരി 21 , 1964 സെപ്റ്റംബർ 30 , 1971 ഇന്ത്യൻ നാഷണൽ കോൺഗ്രസ് 5 പി.വി. നരസിംഹ റാവു സെപ്റ്റംബർ 30 , 1971 ജനുവരി 10 , 1973 ഇന്ത്യൻ നാഷണൽ കോൺഗ്രസ് 6 ജലാലം വെങ്കല റാവു ഡിസംബർ 10 , 1973 മാർച്ച് 6 , 1978 ഇന്ത്യൻ നാഷണൽ കോൺഗ്രസ് 7 എം ചെന്നറെഡ്ഡി മാർച്ച് 6 , 1978 ഒക്ടോബർ 11 , 1980 ഇന്ത്യൻ നാഷണൽ കോൺഗ്രസ് 8 താങുതുറി ആഞ്ച്ചെയ്യ ഒക്ടോബർ 11 , 1980 ഫെബ്രുവരി 24 , 1982 ഇന്ത്യൻ നാഷണൽ കോൺഗ്രസ് 9 ബി വെങ്കടരാമൈ റെഡ്ഡി ഫെബ്രുവരി 24 , 1982 സെപ്റ്റംബർ 20 , 1982 ഇന്ത്യൻ നാഷണൽ കോൺഗ്രസ് 10 ബി വി ഭാസ്കര റെഡ്ഡി സെപ്റ്റംബർ 20 , 1982 ജനുവരി 9 , 1983 ഇന്ത്യൻ നാഷണൽ കോൺഗ്രസ് 11 എൻ.ടി. രാമറാവു ജനുവരി 9 , 1983 ഓഗസ്റ്റ് 16 , 1984 തെലുഗുദേശം പാർട്ടി 12 എൻ.ഭാസ്കര റാവു ഓഗസ്റ്റ് 16 , 1984 സെപ്റ്റംബർ 16 , 1984 വിമത തെലുഗുദേശം പാർട്ടി 13 എൻ.ടി. രാമറാവു സെപ്റ്റംബർ 16 , 1984 ഡിസംബർ 2 , 1989 തെലുഗുദേശം പാർട്ടി 14 എം ചെന്നറെഡ്ഡി ഡിസംബർ 3 , 1989 ഡിസംബർ 17 , 1990 ഇന്ത്യൻ നാഷണൽ കോൺഗ്രസ് 15 ജനാർദ്ദന റെഡ്ഡി ഡിസംബർ 17 , 1990 ഒക്ടോബർ 9 , 1992 ഇന്ത്യൻ നാഷണൽ കോൺഗ്രസ് 16 വിജയ ഭാസ്കർ റെഡ്ഡി ഒക്ടോബർ 9 , 1992 ഡിസംബർ 12 , 1994 ഇന്ത്യൻ നാഷണൽ കോൺഗ്രസ് 17 എൻ.ടി. രാമറാവു ഡിസംബർ 12 , 1994 സെപ്റ്റംബർ 1 , 1995 തെലുഗുദേശം പാർട്ടി 18 ചന്ദ്രബാബു നായിഡു സെപ്റ്റംബർ 1 , 1995 മെയ് 14 , 2004 തെലുഗുദേശം പാർട്ടി 19 വൈ‌.
എസ്. രാജശേഖര റെഡ്ഡി മെയ് 14 , 2004 സെപ്റ്റംബർ 2 , 2009 ഇന്ത്യൻ നാഷണൽ കോൺഗ്രസ് 20 കെ. റോസയ്യ സെപ്റ്റംബർ 3 , 2009 നവംബർ 24 , 2010 ഇന്ത്യൻ നാഷണൽ കോൺഗ്രസ് 21 നല്ലാരി കിരൺ കുമാർ റെഡ്ഡി നവംബർ 25 , 2010 മാർച്ച് 1 , 2014 ഇന്ത്യൻ നാഷണൽ കോൺഗ്രസ് - ശ്യൂന്യം ( രാഷ്ട്രപതി ഭരണം ) മാർച്ച് 1 , 2014 ജൂൺ 8 , 2014 N/A 22 ചന്ദ്രബാബു നായിഡു ജൂൺ 8 , 2014 തുടരുന്നു തെലുഗുദേശം പാർട്ടി ഇതും കാണുക ഇന്ത്യയുടെ രാഷ്ട്രപതിമാരുടെ പട്ടിക ഇന്ത്യയുടെ ഉപരാഷ്ട്രപതിമാരുടെ പട്ടിക ഇന്ത്യയുടെ പ്രധാനമന്ത്രിമാരുടെ പട്ടിക ഇന്ത്യയിലെ ലോക്‌സഭാ സ്പീക്കർമാരുടെ പട്ടിക കുറിപ്പുകൾ ↑ " Chandrababu Naidu to take oath as Andhra CM in Guntur ".
ആന്ന കുർനിക്കോവ ഇംഗ്ലീഷ് വിലാസം https://ml.wikipedia.org/wiki/Anna_Kournikova
ഒരു മുൻ വനിതാ ടെന്നീസ് താരമാണ് ആന്ന കുർനിക്കോവ.
സൗന്ദര്യവും താരപരിവേഷവും കൊണ്ട് ഒരു കാലത്ത് ഏറ്റവും പ്രശസ്തയായ ടെന്നീസ് താരമായിരുന്നു .
സിങ്കിൾസ് റാങ്കിൽ എട്ടാം സ്ഥാനത്ത് വരെ വന്നിട്ടുണ്ടെങ്കിലും പ്രധാന കിരീടങ്ങളൊന്നും നേടിയിട്ടില്ല.
ഡബിൾസിലാണ് നേട്ടങ്ങളത്രയും സ്വന്തമാക്കിയത്.
ഒരു കാലത്ത് ഡബിൾസിൽ ഒന്നാം നമ്പർ താരമായിരുന്ന അവർ മാർട്ടീന ഹിൻഗിസിന്റെ കൂടെ രണ്ട് ഗ്രാൻഡ് സ്ലാം കിരീടങ്ങളും രണ്ട് തവണ WTA ചാമ്പ്യൻഷിപ്പും നേടിയിട്ടുണ്ട്.
ആന്നി ലൊറൈൻ സ്മിത്ത്
ആനി ലൊറൈൻ സ്മിത്ത് (ജീവിതകാലം: 1854 ഒക്ടോബർ 23 - സെപ്റ്റംബർ 7, 1937) ഒരു ബ്രിട്ടീഷ് ലൈക്കനോളജിസ്റ്റാണ് (ലൈക്കൻ ചെടികളെപ്പറ്റി പഠിക്കുന്ന ശാസ്ത്രജ്ഞ).
ലൈക്കൻസ് (1921) എന്ന അവരുടെ പുസ്തകം നിരവധി പതിറ്റാണ്ടുകളായി ഒരു പാഠപുസ്തകമായിരുന്നു അംഗീകരിക്കപ്പെട്ടിരുന്നു.
അവർ ഒരു മൈക്കോളജിസ്റ്റും ആയിരുന്നു.
ബ്രിട്ടിഷ് മൈക്കോളജിക്കൽ സൊസൈറ്റിയുടെ സ്ഥാപകാംഗമായിരുന്ന ആ മഹതി രണ്ടു പ്രാവശ്യം അതിന്റെ പ്രസിഡന്റായി പ്രവർത്തിച്ചിട്ടുണ്ട്.
A.L.Sm.
ലിവർപൂളിൽ ജനിച്ചെങ്കിലും, അവരുടെ കുടുംബം ഗ്രാമീണാന്തരീക്ഷമുള്ള ഡംഫ്രീസ്ഷെയറിൽ താമസിച്ചു.
അവിടെ പിതാവ് വാൾട്ടർ ഗ്രെറ്റ്ന ഗ്രീനിനു ഏതാനും മൈൽ വടക്കുള്ള  ഹാഫ് മോർട്ടൺ ഇടവകയിലുള്ള ഫ്രീ ചർച്ച് ഓഫ് സ്കോട് ലന്റിലെ ഒരു വൈദികൻ ആയിരുന്നു .
പതോളജിസ്റ്റ് പ്രൊഫസർ ജെയിംസ് ലോർറൈൻ സ്മിത്ത് ഉൾപ്പെടെ നിരവധി കഴിവുള്ള സഹോദങ്ങൾ അദ്ദേഹത്തിനുണ്ടായിരുന്നു.
എഡിൻബറോയിലെ സ്കൂൾ കഴിഞ്ഞ് ഫ്രഞ്ച്, ജർമ്മൻ പഠിക്കാൻ വിദേശത്തേക്ക് പോയി, പിന്നീട് ഒരു ഗവർണ്ണസ്സ് ആയി മാറി.
ലണ്ടൻ നഗരത്തിലേയ്ക്കു താമസം മാറ്റിയ അവർ, ഏതാണ്ട് 1888 ൽ റോയൽ കോളജ് ഓഫ് സയൻസിൽ ബോട്ടണി (സസ്യശാസ്ത്രം) പഠിക്കാൻ ആരംഭിച്ചു.
രാവിലെ ക്ലാസുകൾ പോയി സയൻസ് റോയൽ കോളേജ് പഠിപ്പിച്ചിട്ടുള്ളത് ഡി.എച്ച് സ്കോട്ട് ആയിരുന്നു.
ബ്രിട്ടീഷ് മ്യൂസിയത്തിൽ അവർക്ക് ജോലി ലഭ്യമായിരുന്നുവെങ്കിലും ഒരു പ്രത്യേക ഫണ്ടിൽ നിന്ന് അവൾക്ക് പണം നൽകേണ്ടിവന്നു, കാരണം അവിടെ സ്ത്രീകൾക്ക് ഔദ്യോഗിക പദവിയിലില്ലായിരുന്നു.
പുതുതായി ശേഖരിച്ച ഫംഗസുകളേയും വിദേശത്തു നിന്ന് ഇറക്കുമതി ചെയ്തവയേയും അവൾ തിരിച്ചറിഞ്ഞു, ആ മ്യൂസിയത്തിൽ ക്രോപ്റ്റോഗമിക് ഹെർബറിയത്തിൽ ജോലിചെയ്തു.
1905-ൽ ലെന്നാനിയൻ സൊസൈറ്റി അംഗങ്ങൾ ആയി അംഗീകരിക്കപ്പെട്ട ആദ്യ വനിതകളിൽ ഒരാളായിരുന്നു അവൾ.
1910 ലും 1911 ലും അയർലൻഡിൽ ക്ല്യൂ ഉൾക്കടലിന്റെ പുറത്തുള്ള ക്ലേർ ഐലൻഡിൽ സ്മിത്തിന്റെ നേതൃത്വത്തിൽ ഒരു സർവ്വേ നടന്നു.
ക്ലെയർ ഐലന്റ് സർവ്വെയിൽ ഐറിഷ്കാർ മാത്രമല്ല, യൂറോപ്യൻ ശാസ്ത്രജ്ഞന്മാരും പങ്കെടുത്തു.
അവർ, ഈ ദ്വീപിന്റെ പ്രകൃതിചരിത്രത്തിലെ വിവിധ വശങ്ങളെപ്പറ്റി അന്വേഷിച്ചു.
ഒരു പ്രത്യേക ബയോഇഗോഗ്രാഫിക് പ്രദേശം ചിത്രീകരിക്കാൻ ലക്ഷ്യമിട്ട ആദ്യത്തെ പദ്ധതിയായിരുന്നു ഇത്.
1921-ൽ, സ്മിത്ത് രേഖാചിത്രങ്ങളോടുകൂടിയ ഹാൻഡ്ബുക്ക് ഓഫ് ബ്രിട്ടീഷ് ലൈക്കൻസ് എഴുതി.
എല്ലാ അറിയപ്പെടുന്ന ബ്രിട്ടീഷ് ലൈക്കൻസുകളുടെയും സഹായഗ്രന്ഥമായിരുന്നു അത്.
അതേ വർഷം ലൈക്കൻസ് പ്രസിദ്ധീകരിച്ചു.
അത്  വളരെവേഗത്തിൽ ലൈക്കനുകളെപ്പറ്റിയുള്ള ആധികാരികമായ പാഠപുസ്തകമായി (ക്ലാസിക് ടെക്സ്റ്റ് ) ആയി മാറി.
വനിതാ വോട്ടവകാശം, സ്ത്രീകളുടെ അവകാശങ്ങൾ, സ്ത്രീമോചനം എന്നിവയ്ക്കായി അവർ പ്രവർത്തിച്ചു.
അവർ വർഷങ്ങളോളം ജോലി ചെയ്തു.
1931-ൽ എഴുപത്തിയഞ്ചു വയസ്സുള്ളപ്പോൾ സിവിൽ ലിസ്റ്റ് പെൻഷൻ ലഭിച്ചു.
ഇത് "ബൊട്ടാണിക്കൽ സയൻസിന് അവർ നൽകിയ സേവനം അംഗീകരിച്ചാണ്" നൽകിയത്.
1934-ൽ ഒരു ഓർഡർ ഓഫ് ദ ബ്രിട്ടീഷ് എംപയർ : "മിസ് ആനി ലൊറൈൻ-സ്മിത്ത്, FLS മൈകോളജി ആൻഡ് ലൈക്കനോളജി എന്നിവയ്ക്ക് സംഭാവനകൾ നൽകിയതിനാണ് "ലഭിച്ചത്.
1937 ലാണ് അവർ ലണ്ടനിൽ വച്ച് മരണമടഞ്ഞത്.
തിരഞ്ഞെടുത്ത പ്രസിദ്ധീകരണങ്ങൾ സ്മിത്ത്, ആനി ലൊറെയിൻ (1921).
ബ്രിട്ടീഷ് ലൈകൻസിന്റെ കൈപ്പുസ്തകം .
ബ്രിട്ടീഷ് മ്യൂസിയം.
ഇതും കാണുക ശാസ്ത്രത്തിലെ സ്ത്രീകളുടെ ടൈംലൈൻ റെഫറൻസുകൾ 1 2 3 4 5 Mary R. S. Creese, ‘Smith, Annie Lorrain (1854–1937)’ , Oxford Dictionary of National Biography , Oxford University Press , 2004; online edn, May 2005, accessed 15 November 2007.
doi : 10.1093/ref:odnb/46420 (subscription required) ↑ ↑ ബാഹ്യ ലിങ്കുകൾ ദി സ്കോട്ട്സ്മാൻ ആർക്കൈവ്സ് ദ് അഡ്മിഷൻ ഓഫ് ലേഡീസ് - ലിന്നിയാൻ സൊസൈറ്റിയിലെ പോസ്റ്റിസ്പ്റ്റ്, ഐറീൻ മണ്ടൻന്റെ ബറി ലീഡേറ്റർ (ബ്ലാക്ക്വെൽ 2004)
ആന്നിയിൽ തരകൻ ഇംഗ്ലീഷ് വിലാസം https://ml.wikipedia.org/wiki/Anniyil_Tharakan
വൈജ്ഞാനിക സാഹിത്യത്തിനുള്ള 2011 ലെ കേരള സാഹിത്യ അക്കാദമി ജി.എൻ. പിള്ള എൻഡോവ്മെന്റ് അവാർഡ്   നേടിയ എഴുത്തുകാരനാണ് ഡോ. ആന്നിയിൽ തരകൻ .
ഭാരതീയദർശനം ഇംഗ്ലീഷ് കവിതയിൽ എന്ന  കൃതിക്കായിരുന്നു പുരസ്കാരം.
1943 ജനുവരി 20-ന്‌ ആലപ്പുഴ ജില്ലയിലെ കറ്റാനത്ത്‌ ജനിച്ചു.
പുന പേപ്പൽ അത്തനേയത്തിൽനിന്ന്‌ തത്ത്വശാസ്‌ത്രത്തിലും വേദശാസ്‌ത്രത്തിലും ബിരുദവും ഇംഗ്ലീഷ്‌ സാഹിത്യത്തിൽ എം.എ. ബിരുദവും നേടി.
1968-ൽ വൈദികനായി.
1976 - 98 കാലഘട്ടത്തിൽ അഞ്ചൽ സെന്റ്‌ ജോൺസ്‌ കോളേജ്‌ തിരുവനന്തപുരം മാർ ഇവാനിയോസ്‌ കോളേജ്‌ എന്നിവിടങ്ങളിൽ ഇംഗ്ലീഷ്‌ അധ്യാപകൻ ആയിരുന്നു.
ഭാരതീയ ദർശനത്തിലെ സ്ത്രീ സങ്കൽപത്തെക്കുറിച്ച് ‘ദ സേക്രഡ് ഫെമിനിൻ ഇൻ ഇന്ത്യൻ തോട്ട്’ എന്ന ഗ്രന്ഥം രചിച്ചു.
ലാറ്റിൻ , അരാമായിക്‌ ഭാഷകളിൽ പ്രാവീണ്യമുണ്ട്.
ഇപ്പോൾ കേരള യൂണിയേഴ്‌സിറ്റിയിൽ റിസർച്ച്‌ ഗൈഡ്‌, യു.ജി.സി. അക്കാദമിക്‌ സ്‌റ്റാഫ്‌ കോളജിൽ റിസോഴ്‌സ്‌ പേഴ്‌സൺ എന്നീ നിലകളിൽ സേവനമനുഷ്‌ഠിക്കുന്നു.
കൃതികൾ ഭാരതീയ ദർശനം ഇംഗ്ലീഷ് കവിതയിൽ പുരസ്കാരങ്ങൾ 2011 ലെ കേരള സാഹിത്യ അക്കാദമി ജി.എൻ. പിള്ള എൻഡോവ്മെന്റ് അവാർഡ് അവലംബം ↑ http://www.keralasahityaakademi.org/pdf/Akademi%20Award%20-%202011.pdf
ആന്റണി ഈഡിൻ ഇംഗ്ലീഷ് വിലാസം https://ml.wikipedia.org/wiki/Anthony_Eden Eden (1954)
കൺസർവേറ്റിവ് പാർട്ടിയുടെ രാഷ്ട്രീയ നേതാവും മുൻ ബ്രിട്ടീഷ്‌ പ്രധാനമന്ത്രിയുമാണ് റൊബർട്ട് ആന്റണി ഈഡിൻ KG , MC , PC (ജനനം:  1897 ജൂൺ 12 - മരണം:  1977 ജനുവരി 14 ).
1955 മുതൽ 1957 വരെ ഈഡിൻ പ്രധാനമന്ത്രിയായിരുന്നു.
1897 ജൂൺ 12-ന് ഡർഹ്മിൽ ജനിച്ച അദ്ദേഹം ഇറ്റണിലും ഓക്സ്ഫോർഡിലും വിദ്യാഭ്യാസം ചേയ്തു.
ഒന്നാം ലോകമഹായുദ്ധത്തിൽ സേവനമനിഷ്ടിച്ച ശേഷം 1923-ൽ ബ്രിട്ടീഷ് പാർലമെന്റിലേക്കു തിരഞ്ഞെടുക്കപെട്ടു.
1935-ൽ തന്റെ മുപ്പത്തിയെട്ടാം വയസിൽ വിദേശകാര്യ സെക്രട്ടറിയാവുകയും അന്നത്തെ ബ്രിട്ടീഷ് പ്രധാനമന്ത്രിയായിരുന്ന നെവിൽ ചേംബർലിന്റെ ജർമൻ പ്രീണനത്തിൽ പ്രധിഷേധിച്ച് രാജി വയ്ച്ചു.
1940 മുതൽ 1945 വരെയും 1951 മുതൽ 1955 വരെ വിൻസ്റ്റൺ ചർച്ചിലിന്റെ കീഴിൽ വീണ്ടും വിദേശകാര്യ സെക്രട്ടറിയായി.
പ്രധാനമന്ത്രി പദം
1955 ഏപ്രിലിൽ തന്റെ അമ്പത്തി ഏഴാം വയസിൽ ചർച്ചിലിന്റെ പിൻഗ്ഗാമിയായി പ്രധാനമന്ത്രി പദം ഏറ്റെടുത്തു.
1955 മേയ് 5-ന് പൊതു തിരഞ്ഞെടുപ്പ് നടത്തി പതിനേഴിൽ നിന്നു അറുപത് എന്ന കൂടിയ ഭൂരിപക്ഷത്തോടെ വീണ്ടും പ്രധാനമന്ത്രിയായി ചുമതലയേറ്റു.
ചുമതലയേറ്റ ശേഷം ഈഡിൻ വിദേശ നയങ്ങളിൽ കൂടുതൽ ശ്രദ്ധ കേന്ദീകരിച്ചു.
ആഭ്യന്തര നയങ്ങളും സാമ്പത്തിക നയങ്ങളും ഉപപ്രധാനമന്ത്രിയായ റാബ് ബട്ലറിനെ ഏല്പിച്ചു.
ശീതയുദ്ധത്തിൽ ബ്രിട്ടൺന്റെ ശക്തി തെളിയിക്കുവാൻ ആയിരുന്നു ഈഡിന്റെ ശ്രമം.
എന്നാൽ ബ്രിട്ടൺ ഒരു ശക്തി പ്രകടനത്തിനു പറ്റിയ സാമ്പത്തിക സ്ഥിതിയിൽ അല്ലായിരുന്നു.
പല വികസന ദൗത്യങ്ങൾ ഇതു മൂലം നടക്കതെ പോവുകയുണ്ടായി.
നയങ്ങളുടെ പോരായ്മ കാരണം ഒരു വർഷത്തിനുള്ളിൽ ഈഡിന്റെ ജനപിന്തുണ കുത്തനെ ഇടിയുകയുണ്ടായി.
സൂയസ് പ്രതിസന്ധി
ഈഡിൻ പ്രധാനമന്തി ആയിരുന്നപ്പോളാണ് സൂയസ് പ്രതിസന്ധി ഉടലെടുത്തതും അതു കൈകാര്യം ചെയ്ത രീതയിൽ നിരവിധി ആരോപണങ്ങൾ മരണശേഷവും അദ്ദേഹം നേരിട്ടു.
ഇതെ തുടർന്ന് മദ്ധ്യപൂർവേഷ്യയിൽ ബ്രിട്ടീഷ് ആധിപത്യം പൂർണമായും അവസാനിച്ചതായാണ് നിരവധി രാഷ്ടീയ നിരീക്ഷകരും ചരിത്രകാരന്മാരും വിലയിരുത്തിയത്.
സൂയസ് ഇടപെടലുകൾ പിന്നിട് ഈഡിന്റെ രാഷ്ടീയ ജീവിത  അസ്തമയത്തിനു കാരണമായി.
ആന്റണി ഈസ്റ്റ്മാൻ ഇംഗ്ലീഷ് വിലാസം https://ml.wikipedia.org/wiki/Antony_Eastman
ഒരു മലയാള സിനിമാ പ്രവർത്തകനാണ് ആന്റണി ഈസ്റ്റ്മാൻ .
സിനിമാ മേഖലയിൽ നിശ്ചല ഛായാഗ്രാഹകനായി ആരംഭിച്ച്, സംവിധാനം, നിർമ്മാണം, തിരക്കഥ, കഥ, എന്നീ മേഖലകളിലെല്ലാം വ്യക്തിമുദ്ര പതിപ്പിച്ച ആളാണ് ആന്റണി ഈസ്റ്റ്മാൻ.
തൃശ്ശർ ജില്ലയിലെ കുന്നംകുളം ചൊവ്വന്നൂരിൽ മുരിങ്ങാത്തേരി കുരിയാക്കോസിന്റെയും മാർത്തയുടെയും മകനായി 1946 ഓഗസ്റ് 26 നു ജനിച്ചു.
ചൊവ്വന്നൂർ സെന്റ്.
തോമാസ് സ്‌കൂളിലും കുന്നംകുളം ഗവ.
ഹൈസ്‌കൂളിലും പഠനം.
അറുപതുകളുടെ മധ്യത്തോടെ ഫോട്ടോഗ്രാഫറായി ജീവിതം ആരംഭിച്ചു.
പിന്നീട് എറണാകുളത്തേക്കു മാറുകയും ഈസ്റ്റ്മാൻ എന്ന പേരിൽ ഒരു സ്റ്റുഡിയോ ആരംഭിക്കുകയും ചെയ്തു.
അങ്ങനെ ആന്റണി ഈസ്റ്റ്മാൻ എന്ന പേരിൽ അറിയപ്പെട്ടു തുടങ്ങി.
ആദ്യം പത്രങ്ങൾക്കു വേണ്ടി ഫോട്ടോയെടുക്കാൻ തുടങ്ങിയതിനു ശേഷം പല വാരികകൾക്കും വേണ്ടി സിനിമാക്കാരുടെ ചിത്രങ്ങൾ എടുത്തു തുടങ്ങി.
പിന്നീട് എറണാകുളത്തു കാർട്ടൂണിസ്റ് തോമാസിന്റെ ഡിസൈനേഴ്സ് എന്ന പരസ്യസ്ഥാപനത്തിനുവേണ്ടി മോഡൽ ഫോട്ടോഗ്രാഫി ചെയ്യാൻ ആരംഭിച്ചു.
അതുവരെയുണ്ടായിരുന്ന നിശ്ചല ഛായാഗ്രഹണ സങ്കൽപ്പങ്ങൾക്ക് പുതിയൊരു മാനം നൽകി.
സിനിമാലോകത്ത് പ്രശസ്തരായിത്തീർന്ന സിൽക്ക് സ്മിത, സംഗീതസംവിധായകൻ ജോൺസൺ തുടങ്ങി ഒട്ടേറെപ്പേർ അരങ്ങേറ്റം കുറിച്ച ഇണയെത്തേടി ആയിരുന്നു ആദ്യം സംവിധാനം ചെയ്ത ചിത്രം.
തുടർന്ന് വർണ്ണത്തേര് , മൃദുല , ഐസ്‌ക്രീം , അമ്പട ഞാനേ , വയൽ എന്നീ ചിത്രങ്ങൾ സംവിധാനം ചെയ്തു.
രചന, ഈ ലോകം ഇവിടെ കുറെ മനുഷ്യർ , ഇവിടെ ഈ തീരത്ത്, ഐസ്‌ക്രീം, മൃദുല, മാണിക്യൻ, തസ്‌ക്കരവീരൻ , ക്ലൈമാക്‌സ് എന്നീ ചിത്രങ്ങൾക്ക് കഥയും മൃദുല എന്ന ചിത്രത്തിൻറെ തിരക്കഥയുമെഴുതി.
പാർവ്വതീപരിണയം എന്ന ചിത്രത്തിൻറെ നിർമ്മാതാവാണ്.
അക്ഷരം എന്ന ചിത്രത്തിൻറെ പ്രൊഡക്ഷൻ എക്സിക്യൂട്ടീവായി.
ഗീതം, രാരീരം, തമ്മിൽ തമ്മിൽ, രചന, രക്തമില്ലാത്ത മനുഷ്യൻ, സീമന്തിനി, അവൾ വിശ്വസ്തയായിരുന്നു, ഈ മനോഹര തീരം, വീട് ഒരു സ്വർഗ്ഗം, മണിമുഴക്കം എന്നീ ചിത്രങ്ങളുടെ നിശ്ചല ഛായാഗ്രഹണം നിർവഹിച്ചു.
ഹൃദയാഘാതത്തെ തുടർന്ന് 2021 ജൂലൈ 3ന് തൃശൂരിൽ വച്ച് മരണപ്പെട്ടു.
സംവിധാനം ചെയ്ത സിനിമകൾ വർണ്ണത്തേര് - 1999 മൃദുല - 1990 ഐസ്ക്രീം (സിനിമ) - 1986 അമ്പട ഞാനേ (സിനിമ) - 1985 ഇണയെത്തേടി - 1981 വയൽ - 1981 അവലംബം
ആന്റണി ക്വിൻ ഇംഗ്ലീഷ് വിലാസം https://ml.wikipedia.org/wiki/Anthony_Quinn
ഒരു മെക്സിക്കൻ-അമേരിക്കൻ നടനും ചിത്രകാരനും എഴുത്തുകാരനുമായിരുന്നു ആന്റണി ക്വിൻ (ഏപ്രിൽ 21, 1915 – ജൂൺ 3, 2001).
"സോബ്ര ദ ഗ്രീക്ക്" ," ലോറൻസ് ഓഫ് അറേബ്യ" , ഫെല്ലിനിയുടെ " ലാ സ്ട്രാഡ " തുടങ്ങിയ നിരൂപകപ്രശംസയും വാണിജ്യവിജവും നേടിയ പല ചിത്രങ്ങളിലും അദ്ദേഹം വേഷമിട്ടു.
രണ്ട് പ്രാവശ്യം ഏറ്റവും നല്ല സഹനടനുള്ള അക്കാദമി അവാർഡ് അദ്ദേഹം നേടി.
ആദ്യത്തേത് 1952 ലെ "വിവ സാപ്റ്റ!"
എന്നതിലും പിന്നീട് 1956 ൽ "ലസ്റ്റ് ഫോർ ലൈഫ്" എന്ന ചിത്രത്തിലെ അഭിനയത്തിനും.
മുസ്തഫ അക്കാദ് സം‌വിധാനം ചെയ്ത " ദ മെസ്സൻ‌ജർ ഓഫ് ഗോഡ് " എന്ന ചിത്രത്തിൽ ധീരപോരാളി ഹംസയായും ,അക്കാദിന്റെ തന്നെ "ലയൺ ഓഫ് ഡസർട്ട്" എന്ന ചിത്രത്തിലെ ഉമർ മുഖ്താറായും അദ്ദേഹം വേഷമിട്ടു.
ഫിലിമോഗ്രഫി അവാർഡുകൾ Year Film Role Awards 1952 Viva Zapata!
Eufemio Zapata Academy Award for Best Supporting Actor 1956 Lust for Life Paul Gauguin Academy Award for Best Supporting Actor Nominated— Golden Globe Award for Best Supporting Actor – Motion Picture 1957 Wild Is the Wind Gino Nominated— Academy Award for Best Actor 1962 Lawrence of Arabia Auda abu Tayi Nominated— Golden Globe Award for Best Actor - Motion Picture Drama 1964 Zorba the Greek Alexis Zorba National Board of Review Award for Best Actor Nominated— Academy Award for Best Actor Nominated— BAFTA Award for Best Foreign Actor Nominated— Golden Globe Award for Best Actor – Motion Picture Drama 1969 The Secret of Santa Vittoria Italio Bombolini Nominated— Golden Globe Award for Best Actor - Motion Picture Musical or Comedy 1987 Golden Globe Cecil B. DeMille Award 1992 Mobsters Joe Masseria Nominated— Golden Raspberry Award for Worst Supporting Actor 1996 Gotti Aniello Dellacroce Nominated— Golden Globe Award for Best Supporting Actor - Series, Miniseries or Television Film Nominated— Satellite Award for Best Supporting Actor - Series, Miniseries or Television Film ഇതും കാണുക അവലംബം ബാഹ്യ ലിങ്കുകൾ Anthony Quinn എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
The Estate of Anthony Quinn ആന്റണി ക്വിൻ ടി.സി.എം. മൂവി ഡേറ്റാബേസിൽ ഇന്റർനെറ്റ് മൂവി ഡാറ്റാബേസിൽ നിന്ന് ആന്റണി ക്വിൻ ആന്റണി ക്വിൻ at the Internet Broadway Database ആന്റണി ക്വിൻ at Find a Grave
ആന്ധ്രാപ്രദേശ്‌ ക്രിക്കറ്റ് ടീം ഇംഗ്ലീഷ് വിലാസം https://ml.wikipedia.org/wiki/Andhra_Pradesh_cricket_team ഇംഗ്ലീഷ് വിലാസം https://ml.wikipedia.org/wiki/Andhra_Pradesh_cricket_team
ഇന്ത്യൻ ആഭ്യന്തര ക്രിക്കറ്റിൽ ആന്ധ്രാപ്രദേശിനെ പ്രതിനിധീകരിക്കുന്ന രണ്ടു ടീമുകളിൽ ഒന്നാണ് ആന്ധ്രാപ്രദേശ്‌ ക്രിക്കറ്റ് ടീം , ഹൈദരാബാദ് ക്രിക്കറ്റ് ടീമാണ് അടുത്തത്.
ആന്ധ്രാപ്രദേശിന്റെ തീരമേഖലകളെയാണ് പ്രധാനമായും ഈ ടീം ഉൾക്കൊള്ളുന്നത്.
ഇന്ത്യൻ ക്രിക്കറ്റിലെ ദക്ഷിണമേഖലയിലാണ് ഈ ടീം ഉൾപ്പെടുന്നത്.
ഒരു തവണ പോലും രഞ്ജി ട്രോഫി ഫൈനൽ മത്സരത്തിന് യോഗ്യത നേടാത്തതിനാൽ ഇറാനി ട്രോഫിയിൽ ഈ ടീം പങ്കെടുത്തിട്ടില്ല.
പ്രമുഖ കളിക്കാർ എം.വി. നരസിംഹ റാവു ഡി.വി.എം. ബാബ ഭാസ്കര രാമമൂർത്തി കെ. കാമരാജു എം.എസ്.കെ. പ്രസാദ് ആർ.വി. കിരൺ പ്രസാദ് വേണുഗോപാൽ റാവു അമ്പാട്ടി റായിഡു , (ഹൈദരാബാദ് ടീമിലേക്ക് മാറി)
ആന്നി മൊറിൽ സ്മിത്ത്
ആന്നി മൊറിൽ സ്മിത്ത് (February 13, 1856 – 1946) ഒരു സസ്യശാസ്ത്രജ്ഞയും ബ്രയോഫൈറ്റുകളെപ്പറ്റി പഠിക്കുന്ന (ബ്രയോളജിസ്റ്റ്) ശാസ്ത്രജ്ഞയുമായിരുന്നു.
ബ്രൂക്‌ലിനിൽ ആയിരുന്നു അവർ താമസിച്ചിരുന്നത്.
അവർ സ്വയം പഠനം നടത്തിയാണ് തന്റെ ഇഷ്ടവിഷയത്തിൽ പ്രാവീണ്യം നേടിയത്.
അങ്ങനെ അന്നത്തെ വിശ്രുത മോസ് സസ്യങ്ങളെപ്പറ്റി പഠിക്കുന്നവരുടെ സംഘടനയുടെ അവിഭാജ്യ ഘടകമായി മാറി.
1906 മുതൽ 1911 വരെ ബ്രയോളജിസ്റ്റ് മാഗസിന്റെ മുഴുവൻസമയ എഡിറ്റർ ആയിരുന്നു.
അനെകം പുസ്തകങ്ങളും അവർ പ്രസിദ്ധീകരിച്ചിട്ടുണ്ട്.
സല്ലിവൻ മോസ് സൊസൈറ്റി അവലംബം
ഇസബെല്ല ഡി മോറ
ഇസബെല്ല ഡി മോറ (c. 1520 - 1545/1546) നവോത്ഥാന കാലഘട്ടത്തിലെ ഒരു ഇറ്റാലിയൻ കവയിത്രിയായിരുന്നു.
ജീവിച്ചിരുന്ന കാലത്ത് ഒരു അജ്ഞാത വ്യക്തിയായിരുന്ന അവരെ ഒറ്റപ്പെട്ടു ജീവിക്കാൻ സഹോദരങ്ങൾ  നിർബന്ധിക്കുകയും അത് അവരെ സദസുകളിൽനിന്നും സാഹിത്യ സല്ലാപങ്ങളിൽനിന്നും അകറ്റുന്നതിനിടയാക്കുകയും ചെയ്തു.
കോട്ടയിൽ ഏകാന്തതയിൽ ജീവിക്കുമ്പോൾ, അക്കാലത്തെ സാഹിത്യ ലോകത്ത് പ്രചരിക്കാത്ത ഒരു സൃഷ്ടി അവൾ രചിച്ചു.
അവരുടെ സംശയാസ്പദമായ രഹസ്യ പ്രണയത്തിന്റെ പേരിൽ സഹോദരങ്ങൾ ഒടുവിൽ അവരെ കൊലപ്പെടുത്തി.
അവരുടെ 13 കവിതകൾ ഇന്നും നിലനിൽക്കുന്നു.
പതിനാറാം നൂറ്റാണ്ടിലെ ഇറ്റാലിയൻ സാഹിത്യത്തിലെ ഏറ്റവും ശക്തവും യഥാർത്ഥ്യവുമായ കാവ്യപ്രകടനങ്ങളിലൊന്നായി കണക്കാക്കപ്പെടുന്ന ഈ കവിതകളിലെ ചില വിഷയങ്ങളെ അടിസ്ഥാനമാക്കി, ചില പണ്ഡിതന്മാരുടെ അഭിപ്രായത്തിൽ കാല്പനികപ്രണയ കവിതാ രചനയിലെ പൂർവ്വഗാമിയാണ് അവർ.
ജീവിതരേഖ മുൻകാലജീവിതം
ഇസബെല്ല ഡി മോറ അക്കാലത്ത് നേപ്പിൾസ് രാജ്യത്തിന്റെ ഭാഗമായ ഫാവലെയിലെ (ഇപ്പോൾ മറ്റേര പ്രവിശ്യയിലെ വാൽസിന്നി) ഒരു കുലീന കുടുംബത്തിലാണ് ജനിച്ചത്.
ഫാവലെയിലെ മാടമ്പിയായിരുന്ന ജിയോവാന്നി മിഷേൽ ഡി മോറയുടെയും നിയോപൊളിറ്റൻ കുടുംബത്തിൽ പെട്ട ഒരു കുലീനയായ ലൂയിസ ബ്രാൻകാസിയോയുടെയും മകളായിരുന്നു അവർ.
ജനനത്തീയതി അനിശ്ചിതത്വത്തിലുള്ള അവർ 1515 അല്ലെങ്കിൽ 1516 -ൽ നേരത്തെതന്നെ ജനിച്ചതാണെന്നുവരികിലും പൊതുവേ, ബെനഡെറ്റോ ക്രോസ് നടത്തിയ ഒരു പഠനത്തിൽ പരാമർശിക്കുന്നത് ജനനം 1520 -ഓടെയാണെന്നാണ്.
അവലംബം ↑ Marrone Puppa 2007 , പുറം.
1242 harvnb error: no target: CITEREFMarronePuppa2007 ( help ) .
↑ Jaffe Colombardo 2002 , പുറം.
148 harvnb error: no target: CITEREFJaffeColombardo2002 ( help ) .
↑ ↑ Jaffe Colombardo 2002 , പുറം.
139 harvnb error: no target: CITEREFJaffeColombardo2002 ( help ) .
ഇസബെല്ല ബീച്ചർ ഹൂക്കർ ഇംഗ്ലീഷ് വിലാസം https://ml.wikipedia.org/wiki/Isabella_Beecher_Hooker
അമേരിക്കൻ വോട്ടവകാശ പ്രസ്ഥാനത്തിലെ നേതാവും പ്രഭാഷകയും സാമൂഹിക പ്രവർത്തകയുമായിരുന്നു ഇസബെല്ല ബീച്ചർ ഹുക്കർ (ജീവിതകാലം: ഫെബ്രുവരി 22, 1822 - ജനുവരി 25, 1907).
കണക്റ്റിക്കട്ടിലെ ലിച്ച്ഫീൽഡിലാണ് ഇസബെല്ല ഹോംസ് ബീച്ചർ ജനിച്ചത്.
ഹാരിയറ്റ് പോർട്ടറുടെയും റെവറന്റ് ലൈമാൻ ബീച്ചറിന്റെയും അഞ്ചാമത്തെ കുട്ടിയും രണ്ടാമത്തെ മകളുമായിരുന്നു.
അവരുടെ പിതാവിനെ പുതിയ സഭകളിലേക്ക് വിളിച്ചതിനാൽ കുടുംബം ബോസ്റ്റണിലേക്കും തുടർന്ന് സിൻസിനാറ്റിയിലേക്കും പോയി.
സിൻസിനാറ്റിയിൽ അവരുടെ അർദ്ധസഹോദരി കാതറൈന്റെ വെസ്റ്റേൺ ഫീമെയിൽ ഇൻസ്റ്റിറ്റ്യൂട്ടിൽ ചേർന്നു.
ഇസബെല്ലയുടെ അമ്മ ഹാരിയറ്റ് മരിച്ച് അധികം താമസിയാതെ 1837 ലെ പരിഭ്രാന്തിയിൽ വെസ്റ്റേൺ ഫീമെയ്ൽ ഇൻസ്റ്റിറ്റ്യൂട്ട് അടച്ചു.
പിന്നീട്, പതിനഞ്ചാമത്തെ വയസ്സിൽ അവരുടെ സഹോദരി കാതറിൻ സ്ഥാപിച്ച ആദ്യത്തെ വിദ്യാലയം ഹാർട്ട്ഫോർഡ് ഫീമെയ്ൽ സെമിനാരിയിൽ സ്കൂൾ പഠനത്തിനായി അവർ കണക്റ്റിക്കട്ടിലേക്ക് മടങ്ങി.
ഹാർട്ട്ഫോർഡിൽ പഠിക്കുമ്പോൾ, സ്ഥാപിത കണക്റ്റിക്കട്ട് കുടുംബത്തിലെ യുവ അഭിഭാഷകനായ ജോൺ ഹുക്കറിനെ ഇസബെല്ല കണ്ടുമുട്ടി.
1841 ൽ അവർ വിവാഹിതരായി.
ഇസബെല്ല തുടർന്നുള്ള ഇരുപത്തിയഞ്ച് വർഷങ്ങളിൽ ഭൂരിഭാഗവും അവരുടെ മൂന്ന് മക്കളെ വളർത്താനായി ചിലവഴിച്ചു.
ജോൺ വിവാഹത്തിന് പരിഷ്കരണ മനോഭാവം കൊണ്ടുവന്നു.
അവരുടെ വിവാഹത്തിന് തൊട്ടുമുമ്പ്, ജോൺ തന്റെ ഉന്മൂലനവാദ അനുഭാവം അറിയിച്ചു.
ഇസബെല്ല തന്റെ ഭർത്താവിന്റെ നിലപാടിനെ ഉടൻ അംഗീകരിച്ചില്ല.
പക്ഷേ അവർ ക്രമേണ അടിമത്ത വിരുദ്ധ ലക്ഷ്യത്തിലേക്ക് പരിവർത്തനം ചെയ്തു.
1850 കളിൽ ഉടനീളം ഇസബെല്ല ഉന്മൂലന വാദത്തെ പിന്തുണച്ചു.
എന്നാൽ അവരുടെ പ്രാഥമിക പ്രവർത്തനം മാതൃത്വമായിരുന്നു.
ഗാർഹികതയോടുള്ള ഈ ആദ്യകാല പ്രവണതകൾ അവരുടെ സഹോദരി കാതറിൻറെ തത്ത്വചിന്തയുടെ സ്വാധീനമായിരുന്നു.
ഹുക്കർ കുടുംബം 1853-ൽ ഹാർട്ട്ഫോർഡിലേക്ക് താമസം മാറുകയും ഫ്രാൻസിസ്, എലിസബത്ത് ഗില്ലറ്റ് എന്നിവരോടൊപ്പം ഭൂമി വാങ്ങുകയും ചെയ്തു.
ഇത് നൂക്ക് ഫാം ലിറ്റററി കോളനിയായി മാറുന്ന ആദ്യ ഹോംസ്റ്റേഡുകൾക്ക് രൂപം നൽകി.
ആക്ടിവിസം Iഇസബെല്ല ബീച്ചർ ഹുക്കർ undated
ആഭ്യന്തരയുദ്ധത്തെത്തുടർന്ന്, "സ്ത്രീകൾ രാഷ്ട്രീയത്തിന്റെ ധാർമ്മിക നിലവാരം ഉയർത്തുകയും മാതൃത്വ ജ്ഞാനം കൊണ്ടുവരികയും ചെയ്യും" എന്ന ആശയത്തെ അടിസ്ഥാനമാക്കി, "സ്ത്രീകളുടെ വോട്ടവകാശത്തെക്കുറിച്ച് ഒരു മകൾക്കുള്ള അമ്മയുടെ കത്ത്" ഒപ്പിടാത്ത വിഭജിക്കപ്പെട്ട സ്ത്രീ പ്രസ്ഥാനത്തിലേക്ക് ഇസബെല്ല ശ്രദ്ധാപൂർവം കടന്നുവന്നു.
"സ്ത്രീകൾ രാഷ്ട്രീയത്തിന്റെ ധാർമ്മിക നിലവാരം ഉയർത്തുകയും ഗവൺമെന്റിന്റെ കാര്യങ്ങളിൽ മാതൃത്വപരമായ ജ്ഞാനം കൊണ്ടുവരുകയും ചെയ്യും" എന്ന ആശയത്തെ ആശ്രയിച്ചു..
" ഇസബെല്ല ആദ്യം ന്യൂയോർക്കിലും ബോസ്റ്റണിലും നടന്ന ഏതാനും സ്ത്രീകളുടെ അവകാശ കൺവെൻഷനുകളിൽ പങ്കെടുക്കുകയും ന്യൂ ഇംഗ്ലണ്ട് വിമൻ സഫ്‌റേജ് അസോസിയേഷന്റെ സ്ഥാപകത്തിൽ പങ്കെടുക്കുകയും ചെയ്തു.
തുടർന്ന്, കണക്റ്റിക്കട്ട് വിമൻ അസോസിയേഷനും സൊസൈറ്റി ഫോർ ദ സ്റ്റഡി ഓഫ് പൊളിറ്റിക്കൽ സയൻസും സ്ഥാപിച്ചുകൊണ്ട് ഹാർട്ട്ഫോർഡിലെ തന്റെ സുഹൃത്തുക്കൾക്കും അയൽക്കാർക്കും അവൾ തന്റെ ഉദ്ദേശ്യങ്ങൾ അറിയിച്ചു ഇസബെല്ല കണക്റ്റിക്കട്ട് ജനറൽ അസംബ്ലിക്ക് ഒരു നിവേദനം നൽകി.
ഭർത്താവിന്റെ നിയമസഹായത്തോടെ, വിവാഹിതരായ സ്ത്രീകൾക്ക് സ്വത്തവകാശം നൽകുന്ന ഒരു ബിൽ അവർ എഴുതി അവതരിപ്പിച്ചു.
ബിൽ നിരസിക്കപ്പെട്ടു, പക്ഷേ 1877-ൽ പാസാക്കുന്നതുവരെ അവൾ എല്ലാ വർഷവും അത് വീണ്ടും അവതരിപ്പിച്ചു.
1870-ഓടെ, ഇസബെല്ല ബീച്ചർ ഹുക്കർ തന്റെ ആദ്യ സ്പീക്കിംഗ് ടൂറിൽ തന്നെ മധ്യ-പടിഞ്ഞാറൻ പ്രദേശങ്ങളിലുടനീളം സഫ്രജിസ്റ്റ് പ്രസ്ഥാനത്തിന്റെ പൂർണ്ണ സ്വിംഗിലായിരുന്നു.
1871-ലെ വാഷിംഗ്ടൺ കൺവെൻഷൻ വോട്ടവകാശത്തിനായുള്ള തയ്യാറെടുപ്പിലായിരുന്നു ഇത്.
ഒരു പ്രശ്നത്തെ ചുറ്റിപ്പറ്റിയുള്ള കൺവെൻഷൻ കെട്ടിപ്പടുക്കുന്നതിലൂടെ, ഭിന്നിച്ച സ്ത്രീകളുടെ പ്രസ്ഥാനത്തെ വീണ്ടും ഒന്നിപ്പിക്കാൻ കഴിയുമെന്ന് ഇസബെല്ല കരുതി.
ഇസബെല്ല താൻ കണ്ട സാഹചര്യം വിവരിച്ചുകൊണ്ട് അജണ്ട നിശ്ചയിച്ചു, ഭരണഘടന സ്ത്രീകൾക്ക് പൗരത്വം നൽകുന്ന ഒരു വീക്ഷണം, സ്ത്രീകളുടെ വോട്ടവകാശം ഒരു നിർണ്ണായക ഇടപാടായി മാറുന്നതിന് ഈ വസ്തുത കോൺഗ്രസ് തിരിച്ചറിയേണ്ടതുണ്ട്.
ഈ കൺവെൻഷൻ കോൺഗ്രസിന്റെ വാതിൽക്കൽ വനിതാ പ്രസ്ഥാനത്തെ എത്തിച്ചു, ആദ്യമായി കോൺഗ്രസ് വനിതാ പ്രവർത്തകരോട് കേൾവിയോടെ പ്രതികരിച്ചു.
വിക്ടോറിയ വുഡ്‌ഹൾ ഹൗസ് ജുഡീഷ്യറി കമ്മിറ്റിയുടെ അവതരണത്തിന് നേതൃത്വം നൽകി, ഇസബെല്ല പിന്തുടർന്നു; അവർ ഇരുവരും കൺവെൻഷന്റെ വാദം അവതരിപ്പിച്ചു.
അവലംബം പുറംകണ്ണികൾ ഇസബെല്ല ബീച്ചർ ഹൂക്കർ at Find a Grave ഇസബെല്ല ബീച്ചർ ഹൂക്കർ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ഇസബെല്ല മിക്കോ ഇംഗ്ലീഷ് വിലാസം https://ml.wikipedia.org/wiki/Izabella_Miko
ഒരു പോളിഷ് - അമേരിക്കൻ നടിയും നർത്തകിയും നിർമ്മാതാവും പരിസ്ഥിതി പ്രവർത്തകയുമാണ് ഇസബെല്ല മിക്കോ (ജനനം ഇസബെല്ലാ അന്ന മിക്കോജാക്സാക്; 21 ജനുവരി 1981).
കൊയോട്ട് അഗ്ലി എന്ന സംഗീത കോമഡി-നാടക ചിത്രത്തിലും ദി കില്ലേഴ്സിന്റെ " മിസ്റ്റർ ബ്രൈറ്റ്സൈഡ് ", " മിസ് ആറ്റോമിക് ബോംബ് " എന്നീ സംഗീത വീഡിയോകളിലും അഭിനയിച്ചതിലൂടെ അവർ കൂടുതൽ അറിയപ്പെടുന്നു.
പോളണ്ടിലെ ഒരു നൃത്ത വിദ്യാർത്ഥിയായിരിക്കെ പതിനഞ്ചാമത്തെ വയസ്സിൽ ന്യൂയോർക്ക് സിറ്റി ബാലെയിൽ പഠിക്കാൻ മിക്കോയെ നിയമിക്കുകയും പിന്നീട് ലീ സ്ട്രാസ്ബെർഗ് ഇൻസ്റ്റിറ്റ്യൂട്ടിൽ അഭിനയം പഠിക്കുകയും ചെയ്തു.
കൊയോട്ട് അഗ്ലി (2000) എന്ന ചിത്രത്തിലൂടെ അമേരിക്കൻ ചലച്ചിത്ര രംഗത്ത് അരങ്ങേറ്റം കുറിക്കുകയും തുടർന്ന് വാമ്പയർ ത്രില്ലറായ ദ ഫോർസേക്കൻ (2001) എന്ന സിനിമയിൽ അഭിനയിക്കുകയും ചെയ്തു.
സേവ് ദ ലാസ്റ്റ് ഡാൻസ് 2 (2006), മേക്ക് യുവർ മൂവ് (2013), സ്റ്റെപ്പ് അപ്പ്: ഓൾ ഇൻ (2014) തുടങ്ങിയ നൃത്ത ചിത്രങ്ങളിലെ വേഷങ്ങൾക്ക് പുറമേ ഡെഡ്‌വുഡ്, ദി കേപ്, ചിക്കാഗോ ഫയർ എന്നീ ടെലിവിഷൻ പരമ്പരകളിലും മിക്കോയ്ക്ക് ആവർത്തിച്ചുള്ള വേഷങ്ങൾ ലഭിച്ചിട്ടുണ്ട്.
2014 ൽ ബ്രിട്ടീഷ് ജീവചരിത്ര നാടകമായ ഡെസേർട്ട് ഡാൻസറിൽ ചലച്ചിത്ര നിർമ്മാതാവായി അരങ്ങേറ്റം കുറിച്ചു.
അവൾക്ക് എക്കോമിക്കോ കാൻഡിൽ എന്ന സ്ഥായിയായ കാൻഡിൽ ലൈനും എക്കോമിക്കോ എന്ന ഇക്കോ ഫൗണ്ടേഷനുമുണ്ട്.
പോളണ്ടിലെ ഓഡെയിൽ ഇസബെല്ലാ അന്ന മിക്കോജാക്സാക്ക് ജനിച്ചു.
അഭിനേതാക്കളായ ഗ്രെയ്‌ന ഡിലോഗിന്റെയും അലക്സാണ്ടർ മിക്കോജാക്സാക്കിന്റെയും മകളാണ് മിക്കോ.
വാർസയിലാണ് അവർ വളർന്നത്.
അവിടെ ചോപിൻ മ്യൂസിക് സ്കൂളിൽ ബാലേ നർത്തകിയായി പഠിച്ചു.
ഒരു അമേരിക്കൻ കൊറിയോഗ്രാഫർ ന്യൂയോർക്ക് സിറ്റിയിൽ സ്കൂൾ ഓഫ് അമേരിക്കൻ ബാലെയിൽ സ്കോളർഷിപ്പിന് പഠിക്കാൻ അവരെ ക്ഷണിച്ചു.
പിന്നീട് അഭിനയം പഠിക്കാൻ ലീ സ്ട്രാസ്ബെർഗ് ഇൻസ്റ്റിറ്റ്യൂട്ടിൽ ചേർന്നു.
നടുവിന് പരിക്കേറ്റതിനെ തുടർന്ന് മിക്കോ ന്യൂയോർക്ക് സിറ്റി വിട്ട് പോളണ്ടിലേക്ക് മടങ്ങി.
1990 കളുടെ അവസാനത്തിൽ മിക്കോ അമേരിക്കയിലേക്ക് മടങ്ങുകയും 2000 ൽ കൊയോട്ട് അഗ്ലി എന്ന സിനിമയിൽ തന്റെ ആദ്യ ചലച്ചിത്ര വേഷം അവതരിപ്പിക്കുകയും ചെയ്തു.
2001-ലെ വാമ്പയർ ഹൊറർ ചിത്രമായ ദ ഫോർസേക്കനിൽ ഒരു പ്രധാന വേഷത്തിൽ അഭിനയിച്ചു.
2005 ൽ, എച്ച്ബി‌ഒ സീരീസ് ഡെഡ്‌വുഡിൽ ഒരു മൾട്ടി-എപ്പിസോഡ് സ്റ്റോറി ആർക്കിൽ മിക്കോ പ്രത്യക്ഷപ്പെട്ടു.
അതേ വർഷം, ദ കില്ലേഴ്സ് ബാൻഡിന്റെ "മിസ്റ്റർ ബ്രൈറ്റ്സൈഡ്" എന്ന സംഗീത വീഡിയോയിൽ അവർ പ്രത്യക്ഷപ്പെട്ടു (2012 ലെ സിംഗിൾ "മിസ് ആറ്റോമിക് ബോംബിന്റെ" വീഡിയോയ്ക്കായി അവർ വീണ്ടും ബാൻഡുമായി സഹകരിക്കുകയും ചിത്രീകരണത്തിനിടെ കാൽ ഒടിയുകയും ചെയ്തു).
2006 ൽ, ജൂലിയ സ്റ്റൈൽസിന് പകരമായി സേവ് ദ ലാസ്റ്റ് ഡാൻസ് 2 എന്ന ചിത്രത്തിൽ പ്രധാന കഥാപാത്രത്തെ അവതരിപ്പിച്ചു.
2000-കളുടെ അവസാനത്തിൽ മെലാനി ലിൻസ്‌കിക്കൊപ്പം പാർക്ക് (2007) , ആരോൺ സ്റ്റാൻഫോർഡ് , സോയി ഡേഷനൽ എന്നിവരോടൊപ്പം കോമഡി ഫ്ലേക്സ് (2007), ഉൾപ്പെടെ നിരവധി സ്വതന്ത്ര സിനിമകളിൽ മിക്കോ അഭിനയിച്ചു.
ഇതിൽ രണ്ടാമത്തേത് സൗത്ത് ബൈ സൗത്ത് വെസ്റ്റ് ചലച്ചിത്രമേളയിൽ പ്രദർശിപ്പിച്ചു.
അടുത്ത വർഷം, ഗ്ലെൻ എം. സ്റ്റീവാർട്ട് എഴുതിയ അതേ നാടകത്തിന്റെ അനുകരണമായ ഡാർക്ക് സ്ട്രീറ്റ് (2008) ൽ ഒരു സെഡക്റ്റീവ് നൈറ്റ്ക്ലബ് ഗായികയായി അഭിനയിച്ചു.
ക്രൈം ത്രില്ലറായ ഡബിൾ ഐഡന്റിറ്റി (2009) ൽ വാൽ കിൽമറിനൊപ്പം ഒരു പ്രധാന വേഷത്തിലും ബിഗ് ബജറ്റ് റീമേക്കായ ക്ലാഷ് ഓഫ് ദി ടൈറ്റൻസിലും (2010) അഥീനയായി അഭിനയിച്ചു.
ഹ്രസ്വകാല ടെലിവിഷൻ പരമ്പരയായ ദ കേപ്പിൽ അക്രോബാറ്റ് റയ എന്ന വേഷത്തിലും അവർ അഭിനയിച്ചു.
അവലംബം പുറംകണ്ണികൾ Izabella Miko എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് ഇന്റർനെറ്റ് മൂവി ഡാറ്റാബേസിൽ നിന്ന് ഇസബെല്ല മിക്കോ
ഇസബെല്ല കോർട്ടീസ് ലേഡി ഇസബെല്ലാ കോർട്ടീസിന്റെ രഹസ്യങ്ങൾ (The Secrets of Lady Isabella Cortese) (1561)
യൂറോപ്പിലെ നവോത്ഥാനകാലത്തിലെ ഒരു ഇറ്റാലിയൻ ആൽകെമിസ്റ്റും എഴുത്തുകാരിയുമായിരുന്നു ഇസബെല്ല കോർട്ടീസ് (സജീവയായിരുന്നത്. 1561).
അവരുടെ ജീവിതത്തെക്കുറിച്ചും കൃതിയെക്കുറിച്ചും അറിയാവുന്ന ഒരേയൊരു കാര്യം അവരെഴുതിയ ലേഡി ഇസബെല്ലാ കോർട്ടീസിന്റെ രഹസ്യങ്ങൾ (The Secrets of Lady Isabella Cortese) എന്ന പുസ്തകം മാത്രമാണ്.
അംഗീകൃത ആൽകെമിസ്റ്റുകളായ ജാബീർ , റെയ്മൺ ല്ല്യുൾ , വില്ലനോവയിലെ ആർനോൾഡ് എന്നിവരുടെ രചനകൾ പഠിച്ചിരുന്നതായി അവകാശപ്പെട്ടിരുന്നു.
എന്നാൽ ഇവരുടെയെല്ലാം രചനകൾ "ജല്പനങ്ങൾ, കെട്ടുകഥകൾ, ഭ്രാന്തമായ ഔഷധച്ചാർത്തുകൾ എന്നിവയാകയാൽ സമയവും സമ്പത്തും നഷ്ടപ്പെടുത്തും" എന്നു പറഞ്ഞുകൊണ്ട് വൻതോതിൽ തള്ളിക്കളഞ്ഞിരുന്നു.
ഇവ പഠിച്ചതിനെത്തുടർന്ന് "അകാലമരണത്തിലേക്കുള്ള ഏറിയ സാധ്യത"യല്ലാതെ മറ്റൊന്നും നേടിയില്ലെന്ന് അവർ വിശ്വസിച്ചിരുന്നു.
ലിംഗഭേദത്തെക്കുറിച്ചുള്ള വിവാദം
അവരുടെ നോവലിൽനിന്നല്ലാതെ പുറത്തുനിന്നും മറ്റൊരു വിവരവും ലഭ്യമല്ലാത്തതിനാൽ, വരേണ്യവർഗ്ഗക്കാർ അല്ലാത്തവരുടെയിടയിൽ സ്ത്രീയാണെന്ന് അവകാശപ്പെട്ടാൽ പുസ്തങ്ങളുടെ വിൽപ്പന കൂടിയേക്കാം എന്നുള്ളതുകൊണ്ട് അദ്ദേഹം യഥാർത്ഥത്തിൽ ഒരു പുരഷനായേക്കാം എന്നും അനുമാനിക്കുന്നു.
ഇത് സത്യമാണോ അല്ലയോ എന്ന് അറിയുവാൻ അസാദ്ധ്യമാണുതാനും.
ലേഡി ഇസബെല്ലാ കോർട്ടീസിന്റെ രഹസ്യങ്ങൾ